cyanic-selkie/wikianc huggingface dataset:
Snow Peak i Antarktis
Snow Peak er eit snødekt fjell med ei høgd opp mot 428 moh vest på Livingston Island i Sør-Shetlandsøyane i Antarktis. Det ligg eit skard mellom fjellet og Casanovas Peak i vest, og oppom Berkovitsabreen i nordvest, Tundzhabreen i aust og Verilabreen i sørvest.
Fjellet vart kartlagd og namngjeve skildrande av eit lag frå Discovery Investigations i 1935.
Fjellet ligg 12,89 km nordaust for Rotch Dome, 2,83 km aust for Casanovas Peak, 2,92 km sørvest for Avitohol Point og 7,04 km nord-nordvest for Ustra Peak.
Wasted on the Way
«Wasted on the Way» er ein song frå 1982 av det amerikanske folkrockbandet Crosby, Stills & Nash med harmonivokal av Timothy B. Schmit. Det var den første topp 10-hitten deira på fem år og nådde niandeplassen på Billboard Hot 100-lista i august 1982. På Adult Contemporary-lista vart «Wasted on the Way» den største hitten deira på denne lista og låg fem veker på andreplassen. Songen kom ut på albumet Daylight Again same året. B-sida til singelen var David Crosby-songen «Delta».
F.C. Nassaji Mazandaran
F.C. Nassaji Mazandaran er ein iransk fotballklubb frå Qaem Shahr.
Göran Hägglund
Göran Hägglund er ein svensk politikar. Frå 2004 til 2015 var han partileiar for Kristdemokraterna og frå 2006 til 2014 var han socialminister i regjeringa Fredrik Reinfeldt.
Choueifat
Choueifat (arabisk skrift شويفات) er ein forstad søraust for Beirut i Libanon. Byen er ein drusar- og kriten enklave på austsida av flyplassen i Beirut.
Økonomi
Det ligg kring 150 fabrikkar i byen og han er eit av dei største industriområda i Libanon. Choueifat brukte å vere kjend for olivenproduksjonen. Ein stor del av landet brukte å vere dekt av oliventre.
Alida
Alida er ein norsk songar.
Mirror Ball
Mirror Ball er det 24. albumet til Neil Young, spelt inn i lag med Pearl Jam, og gjeve ut 27. juni 1995 på Reprise Records. Albumet selde til gullplate i USA.
Innspeling
Innspelinga fann stad i januar og februar 1995 i Bad Animals Studio i Seattle. Albumet vart produsert av Brendan O'Brien, som tidlegare hadde arbeidd med Pearl Jam-albuma Vs. i 1993 og Vitalogy i 1994.
Neil Young gjekk i studio med Pearl Jam i Seattle i januar 1995, elleve dagar før bandet skulle spele på ein konsert til støtte for retten til å ta abort i Washington, D.C. Albumet vart spelt i løpet av fire dagar. Young valde å spele songane inn live i studio. I januar tok Young med seg «Song X», «Act of Love» og fem andre songar i studio for den første innspelinga i januar. For den andre innspelinga i februar hadde han med seg fleire songar. Young skreiv òg to nye songar for innspelinga i februar og ein song frå januar vart spelt inn på ny. Young sa at alle songane, bortsett frå «Song X» og «Act of Love», vart skrivne i løpet av dei fire dagane albumet vart spelt inn.
Young sa han reiste til Seattle for å spele inn plata som ein «utfordring». Han sa: «Å spele inn Mirror Ball var som audio vérité, berre eit bilete av kva som skjedde. Stundom visste eg ikkje kven som spelte. Eg var berre medviten om denne store lydmassen.» Pearl Jam-vokalist Eddie Vedder var ikkje mykje til stades på innspelingane. Vedder forklarte at han på denne tida vart forfulgt av ein tilhengjar og det var problem for å han å forlate huset sitt. Vedder skreiv seinare ein song om dette, «Lukin» på Pearl Jam-albumet No Code i 1996. Pearl Jam-gitarist Stone Gossard sa at Mirror Ball «kom på ei tid då me trengde det, at Neil tenkte me var eit band det kunne vere bra å spele inn ei plate med. Han hadde truleg vondt av oss. Han gjorde det heilt greit for oss å vere dei me var. Han tar ikkje karrieren sin så seriøst at han ikkje kan gjere endringar. Brått var me altfor seriøse»
Utgjeving og mottaking
Mirror Ball nådde femte plass på den amerikanske albumlista og selde til gull. I Noreg hamna albumet på andreplass.
Albumet fekk blanda kritikk, men både NME og Rolling Stone gav albumet gode kritikk.
Det vart laga musikkvideoar av både «Downtown» og «Peace and Love».
Dead Man av Neil Young
Utgjeving
Albumet kom ut i 1996. I tillegg til den vanlege CD-utgåva kom det ei spesialutgåve med eit spesiallaga omslag. Omslaget såg ut som eit fotoalbum frå 1800-talet, der ryggen var kledd i tøy og sjølve omslaget var i svart, laminert papp.
Innhald
Spora på albumet har ikkje offisielle namn, så innhaldslista under er uoffisiell.
Asopós i Lakonía
Asopós (gresk Ασωπός) er ein landsby og ein tidlegare kommune i periferieininga Lakonía i periferien Peloponnes i Hellas. Asopós inngår frå 2011 som ei kommunaleining i kommunen Monemvasiá.
Ved folketeljinga i 2011 hadde kommunaleininga Asopós 3 840 innbyggjarar, medan tettstaden med same namn hadde 1 023 innbyggjarar.
Fylkesveg 21 i Aust-Agder
Fylkesveg 21 i Aust-Agder går mellom Steinkleiv og Ingeborgdalen i Arendal kommune. Vegen er 3,5 km lang.
Mount Bistre
Mount Bistre er eit fjell på nordsida av Evansbreen på austsida av Graham Land. Det vart kartlagd av Falkland Islands Dependencies Survey (FIDS) i 1947, og igjen i 1955. Namnet, gjeve av United Kingdom Antarctic Place-Names Committee (UK-APC), er skildrande etter den mørke brunfargen på aust- og sørsida av fjellet. Bistre er eit ord for sotfarga eller mørkebrun.
Douglas DC-7
Douglas DC-7 er eit firemotors propelldrive passasjerfly produsert av Douglas Aircraft Company frå 1953 til 1958. Flyet var det siste store propellflyet frå Douglas og kom berre få år før jetflya Boeing 707 og Douglas DC-8. 338 fly vart produsert og rundt 40 var i aktiv teneste 2010.
Historia til flyet
Pan American World Airways bestilte DC-7 i 1945, som ein sivil versjon av det militære transportflyet C-74 Globemaster. Flyselskapet kansellerte ordren like etter. American Airlines gjenoppliva prosjektet då dei sende ein førespurnad om eit fly med større rekkjevidd enn Douglas DC-6 til dei transkontinentale rutane sine. På denne tida var Lockheed Constellation det einaste flyet som kunne fly utan stopp tvers over USA frå kyst til kyst i begge retningar. Douglas var motvillig til å byggja flytypen inntil styreformannen i American Airlines, Cyrus Rowlett Smith, la inn ein ordre på 25 fly, med ein totalpris på 40 millionar dollar, noko som òg dekte utviklingskostnadane til Douglas.
Prototypen flaug i mai 1953 og American Airlines fekk sin første DC-7 i november. Flyselskapet sette han inn i teneste kyst til kyst i USA, noko som tok 8 timar og gjorde at konkurrenten TWA vart tvinga til å tilby same teneste med Super Constellation. DC-7 var likevel prega av ustabile motorar og fleire transkontinentale flygingar vart omdirigerte på grunn av motorfeil i lufta.
Dei tidlege DC-7-flya vart berre selde til amerikanske flyselskap. Europeiske selskap kunne ikkje ta fordel av den auka rekkjevidda i dei tidlege DC-7-modellane. Difor utvikla Douglas ein variant med utvida rekkjevidd; DC-7C «Seven Seas» i 1956. Pan Am brukte DC-7C på dei første direkte flygingane sine New York-London, og tvinga dermed BOAC til å gå til innkjøp av flyet i staden for å venta på levering av Bristol Britannia. Flytypen vart òg brukt av SAS til dei første flygingane over Nordpolen til destinasjonar i Nord-Amerika og Asia.
Likevel vart salet av flytypen dårleg på grunn av at Boeing 707 og Douglas DC-8 vart lansert nokre få år seinare. I 1959 starta Douglas med å konvertera DC-7A og DC-7C til DC-7F fraktefly, som utvida levetida til flytypen betrakteleg.
Tidlegare operatørar av DC-7
I dag er fleire DC-7 basert i det vestlege USA, og brukt som brannslukkningsfly. Nokre få andre er brukt som fraktfly. På grunn av dets motorproblem hadde ikkje DC-7 den same lange levetida som DC-6, som enno er i omfattande bruk i ulike selskap. Det amerikanske luftforsvaret såg heller ikkje noko potensial i flyet, men det vart likevel kjøpt inn som transportfly av nokre få utanlandske luftforsvar.
Norskregistrerte DC-7
SAS hadde i åra 1956 til 1967 tilsaman 16 stk DC-7 (14 stk DC-7 og to stk DC-7C fraktfly)
Av desse var fem registrert i Norges luftfartøyregister.
Daylight Again
Daylight Again er det sjuande albumet til Crosby, Stills & Nash, og det fjerde studioalbumet med originale songar. Det nådde åttandeplassen på Billboard 200-lista og vart det siste albumet deira til no som gjekk inn på topp 10. Det vart gjeve ut tre singlar frå albumet, som alle gjekk inn på Billboard Hot 100: «Wasted on the Way» nådde niandeplassen, «Southern Cross» nådde 18. plassen og «Too Much Love to Hide» nådde 69. plassen. Albumet selde til platinaplate i USA med eit sal på 1,85 millionar eksemplar.
Bakgrunn
Opphavet til albumet kom frå innspelingar som Stephen Stills og Graham Nash gjorde i 1980 og 1981 og albumet var opphavleg meint å bli eit Stills-Nash-prosjekt. Dei henta inn Art Garfunkel, Timothy B. Schmit og andre for å syngje vokalen som kunne ha passa for David Crosby. Sjefane i Atlantic Records var derimot ikkje interesserte i noko anna enn eit CSN-produkt frå nokon i gruppa, og heldt attende pengar, slik at Nash og Stills måtte betale for innspelingane sjølve. Etter kvart gav dei etter og valde å invitere Crosby med seg i tolvte time.
Albumet var det første bandet gav ut i musikkvideoalderen og det vart filma ein musikkvideo til «Southern Cross» med bandet og ein av favorittmetaforane deira, eit seglfartøy. Videoen vart ein del vist på MTV i 1982 og 1983, og var med på å heve salstala til albumet.
Albumet kom ut på CD ved tre høve: første gongen i 1980-åra, ommastra frå dei orignale masterlydbanda av Ocean View Digital og gjeve ut 20. september 1994 og til slutt ommastra med HDCD-prosessen og gjeve ut av Rhino Records den 24. januar 2006, med fire bonusspor.
Songe
Songe er ei bygd i Tvedestrand kommune, på grensa mot Risør.
Bygda har ein tremassefabrikk som har spelt ei stor rolle for Tvedestrand. Songe har også ein frikyrkjelyd, Songe lutherske frikyrkje.
Songe ligg langs E 18 og grensar opp mot Laget i Tvedestrand
Midway
Midway kan visa til:
Black Thumb
Black Thumb er eit fjell, 1190 moh, med stupbratt sider, som ligg mellom Romulusbreen og Bertrand forlandsbre på vestkysten av Graham Land. Det vart kartlagd og namngjeven av British Graham Land Expedition under Rymill, 1934–37.
Peter Blegvad
Peter Blegvad er ein USA-amerikansk musikar, songar, låtskrivar og teikneserieteiknar. Han var med å skip det tysk-engelske avant-popbandet Slapp Happy, som sidan ei kort stund vart slått saman med Henry Cow. Han har òg gjeve ut mange solo- og samarbeidsalbum. Han er son av Lenore og Erik Blegvad, som var høvesvis barnebokforfattar og illustratør.
Falougha
Falougha er ein landsby i Baabda distrikt i Libanonfjella guvernement i Libanon.
Opphavet til namnet Falougha er assyrisk og tyder «delt», som syner til to vinterelvar som deler landsbyen.
Sogn prosti
Sogn prosti er eit tenestedistrikt i Bjørgvin bispedømme i Den norske kyrkja. Prostiet femner kommunane Vik, Sogndal, Aurland, Lærdal, Årdal og Luster. Prosten har sete på Stedje.
Prostiet vart oppretta i 2013 då Ytre Sogn prosti vart lagt ned. Vik og Balestrand vart då overførte til Indre Sogn prosti, som samstundes bytte namn til Sogn prosti.
Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn.
Sokn
Det er 28 sokn i prostiet (2014).
Stokke AS
Stokke AS er ein norsk produsent av barnemøblar og utstyr, med hovudkontor i Ålesund. Verksemda er mest kjend for barnestolen Tripp Trapp og barnevogna Stokke Xplory. Selskapet vart skipa i 1932 av Georg Stokke.
Fylkesveg 22 i Aust-Agder
Fylkesveg 22 i Aust-Agder går mellom Viadukten og Songe i Arendal kommune. Vegen er 2,2 km lang.
Inside Information av Foreigner
Inside Information er det sjette studioalbumet til det britisk-amerikanske rockebandet Foreigner, gjeve ut 8. desember 1987. Albumet nådde femteplassen på Billboard 200-lista og selde til platinaplate i USA for sal på over ein million eksemplar. Sjølv om dette kan reknast som eit godt platesal for dei fleste artistar, var dette eit kraftig fall i platesalet for Foreigner sidan 4 i 1981. Det var det siste albumet deira med kjernebesetninga i 80-talet med Gramm, Jones, Wills og Elliott.
«Say You Will» kom ut som den første singelen frå albumet. Allmusic skildra seinare denne singelen som «eit godt døme» på «balanseringa bandet dreiv med» der «den gitartunge stilen frå dei tidlege platene deira vart flytta til sides for eit glattare arrangement med elektroniske instrument i framgrunnen...» Singelen nådde sjetteplassen på Billboard Hot 100 og vart den fjerde førsteplassen deira på Billboard Hot Mainstream Rock Tracks-lista, der han låg i fire veker. Songen vart òg den tredje største hitten deira i Tyskland, der han nådde 22. plassen, men gjorde det enno betre i Sveits, Nederland, og særskild i Noreg, der han nådde fjerdeplassen. Ein sjeldan CD-singel inneheldt ein lengre miks av songen.
Den andre singelen frå albumet, «I Don't Want to Live Without You», nådde femteplassen på Hot 100. Han er markant rolegare enn andre songar dei hadde laga til då og var den første og einaste songen deira som nådde toppen av Adult Contemporary-lista i USA, etter at dei andre balladane «Waiting for a Girl Like You» og «I Want to Know What Love Is» hadde nådd høvesvis femte- og tredjeplassen på denne lista. Songen gjekk òg inn på Mainstream Rock-lista, der han nådde 18. plassen.
Fleire singlar frå albumet kom ut, som «Heart Turns to Stone», som nådde sjuandeplassen på Hot Mainstream Rock Tracks-lista, men nådde berre 56. plassen på Hot 100. Den hardare «Can't Wait», klatra til 18. plassen på Mainstream Rock Tracks-lista, men gjekk ikkje inn på Hot 100. «Out of the Blue» vart òg gjeven ut på singel, men gjekk ikkje inn på listene.
Salslister
Singlar - Billboard (USA)
Lagringskort
Eit lagringskort er ein elektronisk lagringseining som vert brukt til lagring av digital informasjon. Dei er som oftast brukt i mange elektroniske einingar, inkludert digitale kamera, mobiltelefonar, berbare datamaskinar, MP3-spelarar og spelkonsollar. Dei er små og sidan dei nyttar flashminne treng dei ikkje energitilførsel for å oppbevare data.
Historie
PC-kort (opphavleg kalla PCMCIA) var blant dei første kommersielle lagringskortformata (type I-kort) som kom på marknaden på 1990-talet. Desse vert nytta til mange ulike føremål, både industrielt og i forbrukarelektronikk. CompactFlash, SmartMedia og Miniature Card er også kort som kom ut på denne tida, og som er mindre enn eit PC-kort.
Førsteraden
Førsteraden er eit norsk sjakktidsskrift, medlemsbladet til Ungdommens Sjakkforbund. Bladet kom ut frå tidleg i 1977, som medlemsblad i det som då heitte Norges Sjakkforbunds Ungdom. Bladet kjem no ut med vanlegvis 4 nummer i året.
Førsteraden rettar seg mot sjakkspelande barn og unge, og inneheld mellom anna artiklar om sjakkturneringar for barn og unge i Noreg, og også i utlandet, som turneringsserien Barnas Grand Prix, NM for skolelag, NM for ungdom, NM for jenter og dei yngste aldersklassane i Noregsmeisterskapen i sjakk. Vidare terminlister over komande sjakkturneringar, teikneseriar, reportasjar frå barnesjakk-klubbar, mv.
Norges Sjakkforbund utgir eit eige medlemsblad, Norsk Sjakkblad.
Igor Sikorsky
Igor Ivanovitj Sikorskij, seinare Igor Sikorsky, var ein russisk-amerikansk ingeniør.
Sikorsky var fødd i Kiev i dåverande Tsar-Russland i 1889 i ein russisk familie. Han utvandra til USA i 1919. Då han vart amerikansk statsborgar var det som Igor Sikorsky, som er den engelske translitterasjonen av namnet hans.
Han var oppteken av flyging frå guteåra, og var sterkt inspirert av bøkene til Jules Verne. Som ung eksperimenterte han med små helikoptermodellar, og bygde allereie i 1909 sitt første forsøk på eit helikopter, sjølv om det ikkje makta å løfta seg frå jorda. Han kasta seg i staden over fly, og fekk sitt første fly på vengene i 1911. Fleire modellar kom til, og i 1914 blei han den første som flaug eit fly med 4 motorar. Ein forbetra versjon flaug med passasjerar same året. Året etter var ein bombeversjon klar for flygetroppane til den russiske hæren, som tok flyet i bruk i 1915.
I USA grunnla han Sikorsky Aero Engineering Corporation i 1923, og utvikla fleire fly med faste venger. Draumen om helikopteret held fram, og i 1931 fekk han patent på den kjende moderne helikopterkonstruksjonen med hovudrotor og mindre lodrette halerotor. I 1940 gjorde han den første flyginga i eit brukbart helikopter dagen før fødselsdagen sin, og i 1941 hadde han konstruert eit helikopter som kunne halda seg i lufta i meir enn 15 minutt.
Det første helikopteret (S-47) blei levert til United States Air Force i 1942.
Yosuke Kashiwagi
Yosuke Kashiwagi er ein japansk fotballspelar.
Peter Mew
Peter Mew er ein tidlegare britisk lydteknikar. Han arbeidde i Abbey Road Studios, der han var senior mastering-teknikar. Han kom til Abbey Road i 1965 som lydbandoperatør og har sidan jobba med mange artistar i studioet. Kevin Ayers frå Soft Machine har kalla Mew «den beste lydteknikaren eg nokosinne har jobba med».
Biografi
Mew hadde ein produktiv karriere i Abbey Road Studios, heimebasen til grupper som The Beatles, Pink Floyd og lydteknikarar som Alan Parsons. Han var involvert i dei historiske soloinnspelingane til Syd Barrett og ommastra samlealbuma hans.
På byrjinga av 1980-talet var han pionar innan CD-førebuingsinstallasjonar i studioet, samtidig som han arbeidde med fleire framifrå prosjekt.
Som senior lydteknikar mastra han plater i stereo og kringlyd på CD, DVD og SACD. I samarbeid med Sonic Solutions-pakken har han restaurert album frå eit stort tal artistar (i utgangspunktet dei fleste av dei som har brukt Abbey Road-fasilitetane på eit eller anna tidspunkt).
Den 29. august 2013 gjekk Mew av med pensjon etter ein 50 år lang karriere.
Papadiánika
Papadiánika (gresk Παπαδιάνικα) er ein distriktsby i periferieininga Lakonía i periferien Peloponnes i Hellas. Papadiánika var hovudsete i den tidlegare kommunen Asopós, som no er ei kommunaleining i kommunen Monemvasiá.
The Haunted frå Canada
The Haunted var eit kanadisk garasjerockband frå Montreal. Bandet vart skipa av Jurgen Peter (gitar) i 1965 og spelte inn fleire plater før dei vart oppløyste i 1971. Dei vart blant dei første kanadiske banda som fekk ei viss suksess innan denne sjangeren.
Historie
I 1965 slo Jurgen Peter seg saman med Bob Burgess (vokal), Al Birmingham (sologitar), Glenn Holmes (bass) og Peter Symes (trommer) og danna The Haunted. Utanom Peter var det berre Birmingham som var konstant medlem. Bande er mest kjende for songen «1-2-5», som vart spelt inn med Birmingham (sologitar), Peter (rytmegitar), Burgess (vokal), Mason Shea (bass) og Dave Wynne (trommer).
Det første gjennombrotet deira kom etter dei vann ein Battle of the Bands-konkurranse i Montreal i 1965, og slo konkurrentar som David Clayton-Thomas og The Shays. Førsteprisen var studiotid for Quality Records, som dei brukte til å spele inn dei to songane på den første singelen deira, «1-2-5» med B-sida «Eight O'Clock This Morning». Sjefane i Quality Records likte godt «1-2-5», men ville ha den originale teksten endra, så ein «rein» versjon med ny tekst vart òg spelt inn. Singelen (med «rein» tekst) kom ut på Quality tidleg i 1966. Det første opplaget av plata feilstava namnet deira som «The Hunted.»
Bandet vart eit av dei mest etterspurtte banda i Canada i starten av 1970-åra. Då Peter valde å leggje ned bandet i 1971 hadde dei avtalar for eit år fram i tid, og måtte betale dyt for å kome ut av desse.
Svelten Peak
Svelten Peak er eit spisst fjell med ei høgd opp mot 300 moh på Hurd Peninsula på Livingston Island i Sør-Shetlandsøyane i Antarktis og oppom False Bay i søraust. Toppen av fjellet er 600 meter lang, smal og kvass.
Fjellet vart namngjeve av personell på den nærliggande spanske basen Juan Carlos Primero.
Fjellet ligg 430 m søraust for Pirámide Peak, 670 m vest-sørvest for Moores Peak, 4,01 km nord-nordvest for Canetti Peak, 2,17 km aust-nordaust for MacGregor Peaks og 1,57 km aust for Castellvi Peak.
Fylkesveg 24 i Aust-Agder
Fylkesveg 24 i Aust-Agder går mellom Havstad og Gamle Songeveg i Arendal kommune. Vegen er 259 meter lang.
Valkyrkje
Valkyrkje, bokmål valgkirke, viser til dei kyrkjene som blei brukte som vallokale under valet til Riksforsamlinga på Eidsvoll i 1814. Kyrkjene vart nytta fordi dei var det naturlege sentrumet for det offentlege livet dei fleste stader i landet, og fordi prestegjelda var grunneininga i valordninga.
Ein del av kyrkjene er bevarte. I jubileumsåret 2014 gjekk Riksarkivet og Riksantikvaren saman om merking med blå plakettar og opptrykk av faksimile av adresse og fullmakt til desse kyrkjene.
Mange av kyrkjene har gått tapt sidan 1814. Nokre har brunne, men flesteparten av dei som er borte er rivne og erstatta av nye kyrkjer.
Ghbale
Ghbale er ein liten landsby i Keserwan distrikt i Libanon.
Namnet kjem frå assyrisk og tyder «gjørmehaug». Dette kom av at det var mykje gjørme her som vart nytta i keramikkindustrien.
Landsbyen ligg 40 km frå hovudstaden i Libanon, 700–1100 meter over havet. Han har kring 3500 innbyggjarar.
Georgie Born
Georgina Emma Mary Born er ein britisk akademikar, antropolog og musikar. Som musikar er ho kjend som Georgie Born og mest kjend som medlem av Henry Cow og arbeidet med Lindsay Cooper.
Southern Cross av Crosby, Stills and Nash
«Southern Cross» er ein song skriven av Stephen Stills, Rick Curtis og Michael Curtis og framført av rockebandet Crosby, Stills & Nash. Songen kom ut på albumet Daylight Again og vart gjeven ut på singel i september 1982. Stephen Stills syng solovokal på heile songen, medan Graham Nash er med på andreverset. Sidan David Crosby ikkje kom med før innspelinga av albumet var godt i gang, er ikkje vokalen hans med på denne versjonen av songen, men han er med i musikkvideoen og song på songen på konsertframføringane til gruppa. Singelen vart ein suksess på listene og nådde 18. plassen på Billboard Hot 100-lista i tre veker seint i november og tidleg i desember 1982.
Songen omhandlar ein mann som seglar i Stillehavet etter eit mislykka kjærleiksforhold. «Southern Cross» er basert på songen «Seven League Boots» av Rick og Michael Curtis. Stills skreiv om teksten noko og laga eit nytt refreng.
Andre versjonar
«Southern Cross» er òg blitt spelt av
Profesjonsvitskap
Profesjonsvitskap kan verte nytta som samleterm for ei rad ulike vitskaplege studiar, disipliner  eller fagområder av profesjonar eller yrke. Termen er særs sjeldan i bruk. Ein meir vanleg term er profesjonsstudium, noko som dekkjer forskinga på desse og på sjølve profesjonsutøvinga, til skilnad frå profesjonsstudiar som er utdanningar til ein profesjon.
Medan skilnaden mellom profesjonar og yrke tidlegare var skarpt, er han i dag tona ned, og forsking på profesjonar er eit fleirfagleg forskingsfelt med eit stort teori- og metodemangfald (jf. Molander og Terum, 2008). Ulike vitskapelige disiplinar studerer profesjonar på sin eigen måte og med eigne perspektiv, f.eks. frå filosofisk etikk, pedagogikk, sosiologi eller psykologi.
I forskinga på utdanningane til alle yrker og profesjonar er ein særleg oppteken av det som trengst i praksis av teoriar og dugleikar eller praktisk yrkestoeri, yrkesetikk og profesjonsetikk. Mange problemstillingar innanfor utdanningane til alle profesjonar gjeld tilhøvet mellom teori og praksis, noko ein kan studere både empirisk og teoretisk (jf. Mausethagen og Smeby, 2017; Gilje, 2017; Grimen 2008; Måseide 2008). Ei side ved profesjonelle handlingar som er mykje studert er taus kunnskap (jf. Polyani 1967), profesjonelt skjønn, dømmekraft, svarevne, eller fronesis, ein term frå den greske filosofen Aristoteles, òg kalla praktisk kunnskap. Det er ein evne som i siste instans er avgjerande for profesjonutøvaren, anten det dreier som etiske og kvalitative spørsmål i yrkesutøvinga (jf. Hovdenak og Wiese, 2017, McGuirk og Methi 2015). Dette er aspekt ved handlingar som unndreg seg vitskapleg forsking i streng, objektivistisk tyding. Desse kan ein nå meir indirekte og tolkande.
Tidlegare delte ein profesjonsutdanningar på universiteta (lækjar, jurist, prest o.l.) i to delar, eit theoreticum og eit practicum, men i dag er dei to delane ikkje så oppdelt i fasar. I lektorstudier inngår det alltid, eit practicum som vert kalla praktisk-pedagogisk utdanning (PPU). Tilsvarande kan ein forskar studere både utdanningane (theoreticum) og yrkespraksisen (practicum) og samanhengen mellom dei.
Sjømatallergi
Sjømatallergi eller skaldyrallergi er ein form for matallergi med uvanleg immunrespons på eitt eller fleire protein som finst i sjømat.
Hypersensitivitet til proteina som finst i skaldyr, skjellfisk eller krepsdyr valdar hyperreaksjon i immunsystemet og kan føre til alvorlege kroppslege symptom, deriblant anafylaksi. Asthma and Allergy Foundation of America reknar med at storparten av vaksne og barn med matallergi også har sjømatallergi. Sjømatallergi oppstår i hovudsak (men ikkje utelukkande) hjå barn.
Allergiske reaksjonar treng ikkje naudsynleg å oppstå ved inntak av allergene substansar, men kan også oppstå ved eksponering for dampen av kokt sjømat, eller ved førebuing og handtering av sjømat.
Behandling
Sjømatallergi blir oftast behandla med eksklusjonsdiett og årvakenheit rundt mat som kan innehalda skaldyr, fiskeingrediensar, fiskeoljer og liknande. Den mest alvorlege sjømatallergien kan valda ein allergisk reaksjon kjent som anafylaksi. Dette er eit medisinsk naudhøve som krev beinveges tilsyn. Den vanlege behandlinga av anafylaksi er med adrenalin.
Say You Will av Foreigner
«Say You Will» er ein song av British-amerikanske rockebandet Foreigner. Det var den første singelen som kom frå albumet Inside Information (1987), og var skriven av Lou Gramm og Mick Jones. Singelen nådde sjetteplassen på Billboard Hot 100 og vart den fjerde førsteplassen deira på Billboard Hot Mainstream Rock Tracks-lista, der han låg i fire veker.
«Say You Will» var ein av dei to siste topp 10-hittane til Foreigner i USA, etterfølgd i 1988 av «I Don't Want to Live Without You» (som nådde femteplassen på Hot 100-lista). SOngen vart òg den tredje største hitten deira i Tyskland, der han nådde 22. plassen, men gjorde det betre i Sveite, Nederland og særskild i Noreg, der han nådde fjerdeplassen. Videoen til songen var regissert av David Fincher, og nådde toppen av Topp 20-lista til MTV i februar 1988.
Fylkesveg 25 i Aust-Agder
Fylkesveg 25 i Aust-Agder går mellom Myrene og sjukehusvegen i Arendal kommune. Vegen er 738 meter lang.
Kontraksjon
Kontraksjon tyder samantrekking og kan syne til fleire ting:
Alonzo Chappel
Alonzo Chappel var ein amerikansk målar. Han er best kjend for måleri av personar og hendingar frå amerikansk historie, særleg den amerikanske revolusjonen.
Liv
Chappel var fødd i New York by som son av William P. and Maria Howes Chappel. Faren var av fransk hugenott-opphav og verka som blekkslagar. Familien budde på nedre Manhattan i The Bowery, på andre sida av gata frå Old Bowery Theater.
Alonzo Chappel byrja tidleg å laga bilete. Som niåring skal han ha bidrege med portrettet The Father of His Country til utstillinga American Institute Fair. Som tolvåring verka han som portrettmålar på gata der han laga og selde portrett for 5 til 10 dollar av forbipasserande.
Som sekstenåring var han oppført i New York City Directory (ein firmakatalog tilsvarande gule sider) som kunstnar, og tok 25 dollar for eit portrett. Som syttenåring lærte han å teikna kopiar av antikke skulpturar National Academy of Design - dette verker ha vore all den formelle kunstutdanninga han fekk.
Rundt 1848 blei Chappel gift med Almira Stewart. Portrettmålinga gjekk godt, og han hadde også utvida til scenedekor. Han skal ha vitja Cuba for inspirasjon, og frå 1849 og i 1850-åra stilte han ut sjangermåleri ved American-Art Union og andre utstillingar. Han blei lagt merke til av samlarar, og fekk i oppdrag å illustrera boka Life and Times of Washington (1857) av John Frederick Schroeder. Etter dette utførte han fleire historiske måleri for utgjevaren Martin, Johnson, and Company, med motiv frå kolonitida til den amerikanske borgarkrigen.
I 1857 var Chappel med på å skipa The Sketch Club, eit lag for kunstnarar som skulle oppmuntra dei til å laga ny kunst. I 1866 var han med på å danna Brooklyn Academy of Design, ein kunstnar-driven organisasjon for kunst og design der han blei vald til nestleiar.
Chappel blei enkjemann med fire barn 14. juni 1863, då Almira døydde. Nokre år seinare gifta han seg opp att med enkja Abbie J. Briggam, som hadde ein son. Paret kjøpte ein eigedom i Suffolk County på Long Island i 1869, og bygde eit hus der. Dette blei ein slags kunstnarkoloni som gjorde at innsjøen ved huset fekk namnet Artist's Lake. Chappel hadde sjølv ein enorm produksjon på denne tida. Han illustrerte verk som History of the World, Ancient and Modern (1871), Portrait Gallery of Eminent Men and Women of Europe and America (1872-73) og The Complete Works of Shakespeare (1888).
Han døydde heime på Middle Island i New York.
De Havilland DH 114 Heron
de Havilland DH.114 Heron var eit mindre 4 motors propellerdreve passasjerfly.
Historie og utvikling
Flyet var ei videreutvikling av DH 104 Dove som fekk forlenga skrog og vart utstyrt med ytterlegare to motorar. Dei fyrste flya som vart produsert vart eksportert til New Zealand Air.
Flyet vart ein heil-metall konstruksjon med ei tradisjonell låg-venga utforming med nasehjul. Det vart bygd over 150 eksemplar som vart eksportet til over 30 land, òg til Noreg.
Den første Heron, model 1A, hadde ein del veikskapar, mellom anna for små og for tunge motorar og vart utstyrt med fast understell og eit ikkje styrbart nasehjul. Detta forenkla vedlikehaldet, men drog og toppfarten ned.
Etter at det varet bygd 51 fly av den første modellen gjekk dei Havilland over til Model 2 med opptrekksbart understell, styrbart nasehjul og forbetra yting. Produksjonen opphøyrde i 1963.
Det vart bygd 149 Heron og det finst enno (i 2010) 36 fly lagra kringom. Fem av desse skal vera i flygbar stand.
Heron i Noreg
I åra 1952–1960 hadde Braathens 8 Heron registrert i Norges luftfartøyregister. Flya vart sett inn på selskapet to første innenlandruter:
Braathens var ein av dei aller fyrste operatørar av Heron, Nr. 2, 3 og 5 frå produksjonslinja vart levert til Braathen
Ring ring ring
«Ring ring ring» er ein song av den norske musikkgruppa Pastel. Songen er skriven av Pete Knutsen og Marianne Mørk.
Juice
Jus eller juice er drikkeklar råsaft vunnen ut frå frukt eller grønsaker. Vanlege råvarer kan vera sitrusfrukter som appelsin, grapefrukt og sitron eller rotfrukter som gulrot, bete og kålrot. Dersom jusen er laga av berre ein type råvara skal han etter regelverket omtalast med namnet til råvara og endinga -jus eller -juice, til dømes ananasjus, appelsinjus, eplejus og tomatjus eller ananasjuice, appelsinjuice, eplejuice og tomatjuice.
Ring ring ring
Melodi Grand Prix 1985
«Ring ring ring» deltok i Melodi Grand Prix 1985, den norske uttakinga til Eurovision Song Contest 1985 i Göteborg i Sverige, og vart framført på norsk av Pastel. Bidraget enda på tredjeplass med 66 poeng og fekk ikkje representere Noreg.
Juice
I utgangspunktet er det ingen skilnad omgrepa saft, jus og most, anna enn opphavet til orda. Eplemost, eplejus og eplesaft er i prinsippet det same, men omgrepa kan også ha i ei snevrare tyding.
Melle i Tyskland
Melle er ein by og ein sjølvstendig kommune sørvest i forbundslandet Niedersachsen i Tyskland. Den 254 km² vide kommunen grensar mot Nordrhein-Westfalen. Det store fleirtalet av dei 48 000 ibuarane held hus i ein dal mellom Wiehengebirge i nord og Teutoburgerskogen i sør. Byen ligg omtrent midtvegs mellom Osnabrück i vest (27 km) og Herford i aust (30 km), medan Bielefeld ligg 28 km sør om Melle.
Juice
«Juice» er eit engelsk framandord som er registrert for første gong på norsk i 1961. Det kjem frå indoeuropeisk, via fransk til engelsk og deretter til norsk. Felles tyding av dei ulike orda er 'krafta av noko'. Ordet «saft» femnar vidt, og omfattar væska i planter, frukt og bær, men òg i si vidaste forstand væska i andre organismar, slik som i uttrykket «kjøtsaft». Det er nærskyldt med ost, sjy og sevje. Ordet «jus» på norsk blir ganske enkelt brukt i tydinga 'fruktsaft'. Uttrykket most er lågtysk, men stammar frå latin slik jus gjer. Det blir gjerne brukt om det uferdige pressproduktet. Det er likevel òg tradisjon for å kalla nokre sortar fruktsaft for jus og andre for most. Most blir særleg brukt om ferskpressa, ugjæra råsaft frå eple, pærer, druer og bær, og som kan brukast i produksjonen av vin, brennevin eller sider. Annan type råsaft blir gjerne kalla jus.
Melle i Tyskland
Fiskeforprodusenten Tetra Werke har hovudkontor i Melle. Både jordbruk og skogbruk er viktige næringsvegar i kommunen.
Byen reknar 1169 som sitt grunnleggjingsår.
Juice
Både jus og most kan lagast frå konsentrat på visse vilkår. I Noreg er dette regulert i Forskrift om fruktjuice og lignende produkter, òg kalla Juiceforskriften. Denne inneheld definisjonar og nemningar på kommersielle produkt framstilt av råsaft. Forskrifta skil mellom fruktjuice, fruktjuice frå konsentrat, konsentrert fruktjuice, vatnekstrahert fruktjuice, dehydrert fruktjuice, fruktnektar og eplemost. Det blir dessutan stilt krav til kvaliteten til råvarene, handsaming av dei og kva for tilsetjingsstoff ein kan leggja til.
Tadanari Lee
Tadanari Lee er ein japansk fotballspelar.
Meppen
Meppen er ein by og ein sjølvstendig kommune vest i forbundslandet Niedersachsen i Tyskland, i nærleiken av riksgrensa mot Nederland. Kommunen omfattar 188,4 km² og hyser 35 000 ibuarar.
Jay Ferguson
John Arden «Jay» Ferguson er ein USA-amerikansk rock/pop-musikar, kjend for arbeidet sitt med Spirit og Jo Jo Gunne, og for solohitten «Thunder Island» frå 1978. Seinare i karrieren har han skrive musikk for fjernsyn og film.
Anlegg
Anlegg (av tysk Anlage 'det å legge på') kan visa til:
St. Hanshaugen park
St. Hanshaugen er ei høgde med park på og ikring, som ligg sentralt i Oslos indre byområde, ikkje langt frå Gamle Aker kyrkje. Parken har gjeve namn til strøket ikring og til den administrative bydelen Bydel St. Hanshaugen, som parken ligg i.
Parken vart opparbeidd frå 1850-talet og framover, og var den fyrste parken kommunen tok seg av då tanken om eit offentleg parkvesen byrja gjere seg gjeldande i 1875. Tårnhuset på toppen av St. Hanshaugen, som vart bygd i samband med eit drikkevassbasseng for byen, kan sjåast frå mange kantar av byen. I tidlegare tider vart det heist opp merke etter eit fast system i masta på toppen av tårnet for å gje folk varsel om kva slags vêr som var i vente. Storleiken på parken er om lag 89 dekar, og han er om lag 800 meter lang i nord-sør-retninga. I indre Oslo er det berre Slottsparken som er større. Parken er avgrensa av gatene Geitmyrsveien mot aust og nord, Colletts gate og Ullevålsveien mot vest, og i sørenden av den vesle plassen Knud Knudsens plass (som fram til 1962 heitte St. Hansplassen). Toppen av haugen, der tårnhuset og drikkevassbassenget ligg, har ei høgd over havet på 83 meter, og dette er nok til å gje eit vidt utsyn over både dei sentrale områda av byen og over omgjevnadene. På taket av drikkevassbassenget ligg eit grunt basseng som berre er til pynt, men som likevel vert nytta som plaskedam av borna i området.
St. Hanshaugen vart opparbeidd som ein promenadepark i landskapsstil (ofte kalla «engelsk stil»), med gangvegar i slyng og bakkar gjennom terrenget, ein kunstig bekk med bru over og ein svanedam i nedste enden, og her er sett opp fleire skulpturar. Det vart opphavleg planta 1275 tre av ulike slag, som no har vorte gamle og store, og i fleire høve har dei måtte hoggast ned og erstattast med nyplantingar. I parken har det stått eit par restaurantbygningar, som seinare vart råka av brann og rivne, og ikkje vart oppattbygde. No er det friluftsservering i sommarhalvåret på ei terasse sør for Festplassen i sørskråninga av haugen.
På Festplassen i sørskråninga ligg det ei scene som tidlegare vart nytta til konsertar og underhaldningsframsyningar under såkalla parkkveldar, og som framleis vert nytta til ymse arrangement, mellom anna ein årleg parkkveld i regi av den kommunale Friluftsetaten, og dessutan fleire andre arrangement. I den seinare tida har det òg vore arrangert årlege festivalar på ettersommaren med friluftsframsyning på scenen av ein av dei gamle og velkjende spelefilmane.
Induktor
Induktor eller  induktiv komponent er innan elektronikken ein passiv komponent med eigenskapen å motverka alle endringar i den elektriske straumen som passerer gjennom han. Den straumavgrensande evna består i at induktorn genererer ein motretta elektromotorisk kraft, ein «mot-emk».
Induktorar blir mellom anna brukt for å velja ut eller blokkera visse frekvensar, eller som «støytdemparar» for raske endringar i den elektriske straumen (ein spole kan vera seriekopla med ein lampe for å hindra at lampen blir varma opp for fort).
Induktoren er ein forløpar for transformatoren. Han blei funnen opp av H.D. Ruhmkorff.
Artemisia II av Karia
Artemisia II av Karia (død 350 f.kr) var ei kongeleg kvinne og herskar av Karia i Anatolia i antikken. Ho var syster, hustru og etterfølgjar av satrapen Maussolos av Halikarnassos. Etter at broren og ektefellen hennar døydde, styrte ho sjølv frå 353 til 351 f.Kr. Styret hennar følgde dei same prinsippa som det til ektemannen hennar. Ho støtta såleis det oligarkiske partiet på øya Rhodos.
Liv og virke
Artemisia og Maussolos var barn av Hekatomnos, som var satrap av Karia og døydde rundt 395 f.Kr.
Artemisia er kjend i historia for den ekstraordinære sorga si etter at mannen og broren hennar, Maussolos, var gått bort. Ho skal ha blanda oska hans i det daglege drikket sitt, og for gradvis å ha pint seg i hel dei to åra ho overlevde han. Ho nytta seg av dei mest framståande greske retorikarar til å hylle hans pris i talane sine. For å verna minnet hans bygde ho eit mektig og majestetisk monument i Halikarnassos som vart lista opp av Antipatros av Sidon som eit av dei sju underverka av den antikke verda. Namnet på monumentet vart seinare fellesnemning for alle strålande gravmonument (mausoleum, μαυσωλεῖον).
Ifølgje Plinius forska ho òg på plantar og lækjemiddel, og var opphav til namnet på planteslekta Artemisia. Malariamedisinen artemisinin, som er vunner ut frå planten Artemisia annua, er også avleidd frå namnet til Artemisia II av Karia.
Fylkesveg 31 i Aust-Agder
Fylkesveg 31 i Aust-Agder går mellom Risdal og Beisland i Grimstad kommune. Vegen er 17,1 km lang.
Artemisia II av Karia
Andre monument
Eit anna berømt monumentet vart reist av henne på Rhodos for å feira erobringa hennar av øya. Dei rhodesiske innbyggjarane, etter at dei gjenvann fridommen sin, gjorde det utilgjengeleg, og av den grunnen vart det seinare kalla for Abaton (gresk άβατον; frå α, 'ikkje' og βαίνω, 'å trø'), eit generelt omgrep for det som er utilgjengeleg.
Seinare i populærkulturen
Artemisia er referert i 12 Days, ein amerikansk teikneserien i mangastil av June Kim. Han handlar om ei kvinne som sørgjer over den tidlegare kjærasten sin ved å drikka oska hennar i fruktdrikk.
Dzjebel
Dzjebel (bulgarsk Джебел) er ein by og ein kommune i provinsen Kărdzjali i Bulgaria. Kommunen omfattar byen Dzjebel og 46 andre busetnader.
Kommunen har eit areal på 230 km2. Ved folketeljinga i 2011 hadde kommunen 8 167 innbyggjarar, medan sjølve byen hadde 3 093 innbyggjarar.
Dei største busetnadene i kommunen er:
I Don't Want to Live Without You
«I Don't Want to Live Without You» er ein song frå poprockbandet Foreigner. Det kom ut i 1987 på albumet Inside Information.
Songen vart gjeven ut som oppfølgjaren til songen «Say You Will», og nådde femteplassen på Billboard Hot 100-lista i mai 1988. Det var den 16. og så langt siste singelen deira på Topp 40 på Billboard-lista. På Billboard Hot Adult Contemporary Tracks-lista vart songen den einaste av Foreigner som gjekk til topps på lista.
Sliven Peak
Sliven Peak (Vrah Sliven) har ei høgd på 530 moh aust på Melnik Ridge på Livingston Island i Sør-Shetlandsøyane i Antarktis. Fjellet har ei stupbratt sørside og ei delvis isfri nordside, oppom Kaliakrabreen i nordvest og Strumabreen i sør og aust.
Fjellet er kalla opp etter den bulgarske byen Sliven.
Fjellet ligg 1,27 km aust for Melnik Peak, 5,3 km søraust for Leslie Hill, 5,77 km sør for Perperek Knoll, 2,5 km sørvest for Sindel Point og 1,68 km nord for Atanasoff Nunatak.
Kondoeffekt
Kondoeffekt er ein effekt som er avhengig av temperatur og som aukar til dømes elektrisk motstand, varmekapasitet, magnetiseringsevne og evne til å produsere termoelektrisitet i ikkje-magnetiske metall med små mengder magnetisk forureining.
Effekten vart først skildra av Jun Kondo, som nytta ein tredjeordens perturbasjonsteori på probelmet, som føresåg spreiingsraten til ytre elektron i magnetisk forureining når temperaturen går mot 0 K. Den temperaturavhengige motstanden vert skriven som:
Reddal
Reddal er ei bygd i Grimstad kommune i Agder, vest for bysenteret Grimstad, nord for Reddalsvatnet (2 moh.). Reddalsvatnet og Landvikvatnet vart senka 4 meter i 1870-åra for å skaffe tilleggsjord til gardane. Elva vart kanalisert for småbåtar i Reddalskanalen mellom Reddalsvatnet og Strandfjorden. Det vert drive med grønsakdyrking i bygda.
Usnea Plug
Usnea Plug er ein vulkanplugg, 30 meter frå foten til toppen, med ei høgd opp mot 117 moh på det indre av Byers Peninsula på Livingston Island i Sør-Shetlandsøyane i Antarktis. Området var kjend for selfangarar på 1800-talet.
Namnet kjem frå ein lavart, usnea, som finst på pluggen og i nærleiken.
Mugglenet.com's Harry Potter Should Have Died
Mugglenet.com's Harry Potter Should Have Died er ei bok av Emerson Spartz og Ben Schoen om emne knytt til Harry Potter-serien. Ho blei gjeven ut 1. juni 2009. Boka er 180 sider.
Usnea Plug
Fjellet ligg 790 m sørvest for Chester Cone, 3,47 km nord for Nikopol Point, 5,54 km nordaust for Devils Point og 2,77 km sør for Laager Point.
Munster i Tyskland
Munster er ein by og ein kommune nordaust i forbundslandet Niedersachsen i Tyskland. Kommunen omfattar 194,5 km² og hyser 15&bnsp;000 ibuarar.
Tysklands hær har sin største leir i Munster. Leiren er den fjerde største i heile Bundeswehr. Både nord og sør om byen er det vide militære treningsområde.
Phil Minton
Phil Minton er ein jazz/fri improvisasjon-vokalist og trompetist.
Han er kanskje mest kjend for den totalt fri improvisasjonsteknikken som han brukar nå han syng med lydar av raping, skrik og gisp.
Diskografi
Med Mike Westbrook
Mount Blunt
Mount Blunt er eit avrunda, isdekt fjell (1500 moh) ved vestsida av Weyerhaeuserbreen, på austsida av Den antarktiske halvøya. I følgje peakery.com er fjellet det 1697. høgaste fjellet i Antarktis.
Fjellet vart fotografert frå lufta av U.S. Antarctic Service (USAS) den 28. september 1940. Det vart grovt kartlagd av Falkland Islands Dependencies Survey (FIDS) i desember 1958, og kartlagd på ny i november 1960.
Emerson Spartz
Emerson Spartz er den amerikanske grunnleggjaren av Harry Potter-fansida Mugglenet. Spartz grunnla sida i 1999, som tolv-åring.
Verdscupen i alpine greiner 2023/Kvinner
Verdscupen i alpine greiner for kvinner i 2023-sesongen tok til 19. november 2022 i Levi i Finland og vart avslutta 19. mars 2023 i Soldeu i Andorra. Turneringa omfatta 38 individuelle tevlingar og ei mannskapstevling. Dei individuelle tevlingane fordelte seg på 11 slalåmrenn, 10 storslalåmrenn, 8 super-g-renn og 9 utforrenn. Eit norsk lag beståande av Thea Louise Stjernesund, Maria Therese Tviberg, Timon Haugan og Rasmus Windingstad gjekk til topps i mannskapstevlinga i Soldeu.
Mikaela Shiffrin frå USA steig for femte gong til topps i verdscupen i alpine greiner, meir suverent enn nokon gong før. Lara Gut-Behrami frå Sveits la beslag på andreplassen, medan Petra Vlhová frå Slovakia vart nummer 3.
Engly Lie
Jon Engly Lie var ein norsk politikar frå Vennesla. Han var innvald på Stortinget for Arbeidarpartiet frå Vest-Agder i tida 1973–1985.
Lie, som var son til ein skiftformann, gjekk i tømrarlære 1937–40 og tok sveinebrev i 1945. Han arbeidde som tømrar frå 1938 til 1952. Deretter var han tømmeroppmålar ved Aust- og Vest-Agders målekontor fram til 1973, då han fekk plass på Stortinget.
Lie var medlem av Vennesla kommunestyre 1952–73, ordførar frå 1.1.1960 til ut 1973. Som ordførar var han også medlem av fylkestinget i Vest-Agder.
Alle tolv åra på Stortinget var Lie medlem i Samferdslekomiteen, frå 1977 i tillegg medlem i Valkomiteen, samt frå 1981 også medlem i Fullmaktskomiteen.
Pat Crerand
Patrick Timothy Crerand er ein skotsk tidlegare fotballspelar frå Glasgow som med Manchester United vart FA-cupvinnar, to gongar ligameister og i 1968 vinnar av europacupen. I tida 1961-65 spelte han 16 landskampar for Skottland. Crerand var i alle år ein defensiv midtbanespelar, taklingssterk og med ein presis pasningsfot.
Klubbspel
Crerand var Celtic-spelar frå hausten 1957 til han 6. februar 1963 vart overført til Manchester United. Med Celtic spelte han den skotske cupfinalen 1961, ein kamp som enda med tap 0-2 i omkampen mot Dunfermline. Allereie våren 1963 vann Crerand sin fyrste pokal med Manchester United då han var med å vinne FA-cupfinalen mot Leicester City med 3-1. Både i 1965 og 1967 hadde han ei viktig rolle då United lukkast gå til topps i den engelske ligaen. Den 29. mai 1968 kom høgdepunktet for Crerand og Manchester United, klubben vann då europacupfinalen på Wembley stadion i London med 4-1 over Benfica frå Lisboa. Ved sesongslutt i mai 1971 la han fotballskoa på hylla, etter 304 ligakampar for Manchester United.
Landslagsspel
Crerand landslagsdebuterte 3. mai 1961. I 1962 var han sterkt delaktig då Skottland vann den britiske landslagsmeisterskapen. Sidan fekk han få landslagsoppdrag og tok på seg den mørkeblå landslagtrøya for 16. og siste gongen 13. oktober 1965 då Skottland tapte 1-2 mot Polen på Hampden Park. Han vart verande utan landslagsmål.
Kollskjer
Kollskjer er eit stort skjer som ligg 1 km søraust for Uksøy på vestsida av Oom Bay i Mac. Robertson Land. Det vart kartlagt av norske kartografar frå flyfoto tekne under Thorshavn-ekspedisjonane i 1936–37 og namngjeve av dei.
Fylkesveg 32 i Aust-Agder
Fylkesveg 32 i Aust-Agder går mellom Bakken og Landvik kyrkje i Grimstad kommune. Vegen er 1,2 km lang.
Chikashi Masuda
er ein japansk fotballspelar.
Baseline Rock
Baseline Rock er ein isolert holme som ligg mellom Nøstet og Flatøyholmane i Holmevika i Mac. Robertson Land. Han vart kartlagt av norske kartografar frå flyfoto tekne under Thorshavn-ekspedisjonane i 1936–37 og fekk dette namnet av Australian Antarctic Names and Medals Committee fordi han vart nytta som eine enden av ei grunnlinje (baseline) for ei triangulering gjort av Australian National Antarctic Research Expeditions i 1959.